**РАСЛЫЙМ:**

**ТАТАРСТАН РЕСПУБЛИКАСЫ**

**АКТАНЫШ МУНИЦИПАЛЬ**

**РАЙОНЫ**

**ҖИРЛЕГЕАРА ҮЗӘК КИТАПХАНӘ»**

**директоры \_\_\_\_\_\_\_\_Л.Җ.ШАМСУНОВА**

Парклар һәм скверлар елы дәвамы буларак экология һәм иҗтимагый киңлекләр елы, Актаныш районында

“Кече Ватан елы” уңаеннан

**ЭКО фестиваль уздыру турында**

**НИГЕЗЛӘМӘ**

**Максаты:**

1.Яшьләргә табигатьне саклау серләрен өйрәтү, табигатькә карата сак караш тәрбияләү.

2.Яшьләрне сәламәт, тулы тормыш белән яшәргә әзерләү, табигатьне саклау проблемаларын чишү.

3.Китапханә эшчәнлегенең төрле формаларын кулланып, экологик белемнәрне пропагандалау.

4.Районда экология буенча сәләтле, белемлеләрне халыкка таныту;

5.Шушы чаралар аша укучыларда китапка мәхәббәт тәрбияләү, китапханәгә тарту.

**Экофестивальнең таләпләре:**

Конкурста 15 яшьтән башлап , барлык теләкләре булганнар катнаша ала. Бәйгедә гаилә белән, шулай ук аерым гына да катнашырга мөмкин.

**Катнашу өчен гаризаларга таләпләр:**

Гаризалар язмача һәм телдән бирелә . Исем, фамилия, туган еллары, яшәгән урыны күрсәтелә.

**Үткәрү вакыты:**

Конкурс 29 август көнне уздырыла. Җыелу вакыты:9.00 сәгатьтә

**Үткәрү урыны:** мәдәният паркы

**Экофестиваль түбәндәге төрләрне үз эченә ала:**

**-китап күргәзмәсе, “Җанлы” китап киштәсе;**

**-иң матур, ин сирәк очрый торган бүлмә гөлләрен тәкъдим итү;**

**-экология темасына шигырь конкурсы, “Шигъри тәлгәшләр”;**

**-әдәби викторинага җаваплар;**

**-шифалы үләннәр күргәзмәсе, ”Иң оригиналь эш” – конкурс;**

**-үләннәрдән ясалган чәй эчү.**

**Экофестивальдә урыннар түбәндәге яшь үзенчәлекләре буенча билгеләнәчәк:**

-Мәктәп яшендәге балалар(15-18 яшькә;)

-Яшьләр арасында(19-35 яшькә)

-Өлкән яшьтәгеләр арасында(35 яшьтән- югарыраклар)

Конкурска эшләр **25 августка** кадәр кабул ителә.

**Бүләкләүләр:**

Конкурста катнашучылар “Иң оста гөл үстерүче”, “Иң матур шигырь чыгаручы”, “Викторина сорауларына дөрес, тулы җавап бирүче”, “Иң оригиналь үләннәр күргәзмәсе” һ.б. номинацияләр буенча буләкләнәчәкләр. Җиңүчеләргә мактау кәгазьләре һәм истәлекле бүләкләр тапшырылачак.

Хәбәрләшү өчен тел.3-12-87, сот.89372965225, 89274550910.